दी थी यह अहम सलाहः क्रिकेट की बारिकियों को भला क्रिकेट के भगवान कहे जाने वाले तेंदुलकर से बेहतर कौन समझ सकता है। वहीं सचिन ने शॉ की प्रतिभा को आठ साल की उम्र में ही पहचान लिया था और उन्होंने उसे कहा था कि कोई कोच उसकी नैचुरल तकनीक को नहीं बदले। तेंदुलकर ने अब अपने एप '100 एमबी' पर कहा, ''मैंने उसे कहा था कि भविष्य में उसके कोच उसे जितने भी निर्देश दें, वह अपनी ग्रिप या स्टांस नहीं बदले। अगर कोई तुम्हें ऐसा करने के लिए कहे तो उसे कहना कि वह मेरे से बात करे। कोचिंग देना अच्छा होता है लेकिन किसी खिलाड़ी में अत्याधिक बदलाव करना नहीं। सचिन ने कहा कि यह बेहद महत्वपूर्ण है कि जब आप ऐसे विशेष खिलाड़ी को देखें तो कुछ बदलाव नहीं करें।